
R E P U B L I K A   H R V A T S K A

R J E Š E N J E

	TRGOVAČKI SUD U ZAGREBU, Stalna služba, po sucu Jadranki Mađeruh, u stečajnom postupku nad Stečajnom masom iza LINIGRA d.o.o. u stečaju, Zagreb, Rebrovac 24, OIB: 28055525764,  17. veljače 2017.

r i j e š i o   j e

1. Ispravlja se i dopunjuje ovosudno rješenje poslovni broj St-6215/16 od 26. siječnja 2017. u odnosu na potraživanje vjerovnika Republika Hrvatska, Ministarstvo financija, Porezna uprava, Područni ured Zagreb, OIB: 18683136487, tako da ima pisati:

I. Utvrđene su slijedeće tražbine:

1. Prvi viši isplatni red
0. RH, Ministarstvo financija, Porezna uprava, 
Područni ured Zagreb, OIB: 18683136487, u iznosu od 3.920,84 kn.

1. Drugi viši isplatni red
1. RH, Ministarstvo financija, Porezna uprava, 
Područni ured Zagreb, OIB: 18683136487, u iznosu od 222.823,60 kn."

2. U ostalom dijelu rješenje ovog suda poslovni broj St-6215/16 od 26. siječnja 2017. ostaje neizmijenjeno.

Obrazloženje


	Stečajni upravitelj je 16. siječnja 2017.predao sudu ispravljene tablice stečajnih vjerovnika prvog višeg isplatnog reda i drugog višeg isplatnog reda u odnosu na potraživanje vjerovnika  Republika Hrvatska, Ministarstvo financija, Porezna uprava, Područni ured Zagreb, OIB: 18683136487, navodeći da je omaškom potraživanje tog vjerovnika u cijelosti priznao u drugom višem isplatnom redu, a dio u iznosu od 3.920,84 kn trebao je priznati u prvom višem isplatnom redu s obzirom da se taj iznos odnosi na bruto plaće radnika koje se razvrstavaju u prvi viši isplatni red.

	Slijedom navedenog odlučeno je kao u izreci rješenja, a temeljem čl. 342. st. 4. u vezi čl. 347. Zakona o parničnom postupku (Narodne novine broj 53/91, 91/92, 112/99, 88/01, 117/03, 88/05, 84/08, 123/08, 57/11, 148/11, 25713).


U Karlovcu 17. veljače 2017. 
                                                                                                              Sudac:
                                                                                   Jadranka Mađeruh,v.r.

Za točnost otpravka-ovlašteni službenik:
Draženka Prpić
PRAVNA POUKA:
Protiv ovog rješenja dopuštena je žalba Visokom trgovačkom sudu RH u Zagrebu. Žalba se podnosi putem ovog suda, u 3 primjerka, u roku 8 dana od dana dostave prijepisa ovog rješenja.

